b'\n_START_ARTICLE_\nKukkulan kuningas (leikki)\n_START_PARAGRAPH_\nKukkulan kuningas (my\xc3\xb6s vuorenvalloitus tai valliherra, engl. king of the hill) on er\xc3\xa4s leikki. Kukkulan kuningasta voi pelata pienell\xc3\xa4 lumikasalla, kukkulalla tai m\xc3\xa4ell\xc3\xa4. Pelaajia leikiss\xc3\xa4 on yleens\xc3\xa4 useita. Leikiss\xc3\xa4 taistellaan t\xc3\xb6nim\xc3\xa4ll\xc3\xa4 siit\xc3\xa4, kuka on korkeimmalla paikalla. Peli\xc3\xa4 voidaan jatkaa niin kauan kuin pelaajat haluavat. "Kukkulan kuningas" on siis se, joka on kukkulan korkeimmalla paikalla. Muut pelaajat voivat t\xc3\xb6ni\xc3\xa4 toisiaan ja "kukkulan kuninkaan" alas ja julistautua itse "kukkulan kuninkaaksi". Kouluissa ja lastentarhoissa t\xc3\xa4m\xc3\xa4 leikki ei ole opettajien ja ohjaajien suosikkeja, sill\xc3\xa4 vammat varsinkin niskan seudulle ovat mahdollisia. Kukkulan kuninkaassa usein isoimmat ja vahvimmat p\xc3\xa4rj\xc3\xa4\xc3\xa4v\xc3\xa4t._NEWLINE_Kukkulan kuningas sek\xc3\xa4 sen eri variaatiot ovat suosittuja pelityyppej\xc3\xa4 monissa videopeleiss\xc3\xa4, joskin peleiss\xc3\xa4 ei aina taistellakaan m\xc3\xa4en huipusta, vaan suosittuja "kukkuloita" ovat esimerkiksi talot, sillat tai jopa pelk\xc3\xa4t maapl\xc3\xa4ntit tasaisella maalla.'